 Sidoo kale gudoomiye Faysal Cali Waraabe ayaa ka hadlay xalka ugu fiican ee lagu dhamayn karo saami qaybsiga kuraasta golaha wakiilada waxaanu yidhi Xalkii ugu fiicnaa ee saami qaybsigu waa kii la qaatay sanadkii 2005-tii waayo reer Somaliland waxa inoo xeer ah oo aynu kaga fiicanahay reer somaliya marka aynu dhibaato aragno ee aynu isku qabsano wixii Siyaad Bare qas qasay waxaynu ku noqonaa oo makhraj inoo ah 1960-kii kaas ayaana laga duulay, markii Boorama la fadhiyeyna waxa lagu heshiiyey in lagu noqdo kitaabkii 1960-kii ee inoo yaalay,waynu ku caana maalnay doorashadiina waynu ku galnay, waxay ahayd hadii aynu tobankaa sanadood wax cusub keeni kari waynay inaynu kii hore ku talaabsano laakiin lagama baqani xeelad ayaa ku jirta, markaa waxa la yidhi arinkeen ahow ama rayiga raac taas ayaanu markaa nidhi hadii aanu anagu noqonay hargahaas waa inaynu yeelnaa wixii la soo saaro, taasina waxbay yeelaysaa doorashadeena oo waxa la odhanayaa waa kuwii ka baqay inay qaybiyaan 82-ka kursi ee ma kuwaas ayaa odhanaya aynu iska celino Soomaaliya oo dagaal ku qaadno. 